CELEX: 32021D0583
Language: sk
Date: 2021-04-09 00:00:00
Title: Vykonávacie rozhodnutie Komisie (EÚ) 2021/583 z 9. apríla 2021, ktorým sa mení vykonávacie rozhodnutie (EÚ) 2016/1073 o rovnocennosti určených zmluvných trhov v Spojených štátoch amerických podľa nariadenia Európskeho parlamentu a Rady (EÚ) č. 648/2012 (Text s významom pre EHP)

12.4.2021   
               
               
                  SK
               
               
                  Úradný vestník Európskej únie
               
               
                  L 124/116
               
            
         VYKONÁVACIE ROZHODNUTIE KOMISIE (EÚ) 2021/583
         z 9. apríla 2021,
         ktorým sa mení vykonávacie rozhodnutie (EÚ) 2016/1073 o rovnocennosti určených zmluvných trhov v Spojených štátoch amerických podľa nariadenia Európskeho parlamentu a Rady (EÚ) č. 648/2012
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 648/2012 zo 4. júla 2012 o mimoburzových derivátoch, centrálnych protistranách a archívoch obchodných údajov (1), a najmä na jeho článok 2a ods. 2,
         keďže:
         
                     (1)
                  
                  
                     Vo vykonávacom rozhodnutí Komisie (EÚ) 2016/1073 (2) Komisia stanovila, že právny rámec a rámec dohľadu uplatniteľný na určené zmluvné trhy v Spojených štátoch amerických (USA) pôsobiace pod regulačným dohľadom Komisie pre obchodovanie s komoditnými futures (CFTC) zabezpečuje, že určené zmluvné trhy spĺňajú právne záväzné požiadavky, ktoré sú rovnocenné s požiadavkami, ktoré sa uplatňujú na regulované trhy v Únii, a že uvedené určené zmluvné trhy podliehajú účinnému priebežnému dohľadu a presadzovaniu.
                  
               
                     (2)
                  
                  
                     Od prijatia vykonávacieho rozhodnutia (EÚ) 2016/1073 získalo od CFTC povolenie na obchodovanie s derivátmi niekoľko dodatočných určených zmluvných trhov usadených v USA. Na základe informácií získaných od CFTC tieto dodatočné určené zmluvné trhy spĺňajú právne záväzné požiadavky, ktoré sú rovnocenné s požiadavkami uplatňovanými na regulované trhy Únie stanovenými v hlave III smernice 2014/65/EÚ (3). Niektoré určené zmluvné trhy uvedené v prílohe k vykonávaciemu rozhodnutiu (EÚ) 2016/1073 navyše svoje povolenie zrušili alebo si zmenili názov. Príloha k vykonávaciemu rozhodnutiu (EÚ) 2016/1073 by sa preto mala zodpovedajúcim spôsobom zmeniť.
                  
               
                     (3)
                  
                  
                     Opatrenia stanovené v tomto rozhodnutí sú v súlade so stanoviskom Európskeho výboru pre cenné papiere,
                  
               PRIJALA TOTO ROZHODNUTIE:
         
            Článok 1
            Príloha k vykonávaciemu rozhodnutiu (EÚ) 2016/1073 sa nahrádza znením prílohy k tomuto rozhodnutiu.
         
         
            Článok 2
            Toto rozhodnutie nadobúda účinnosť tretím dňom po jeho uverejnení v Úradnom vestníku Európskej únie.
         
         
            V Bruseli 9. apríla 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 201, 27.7.2012, s. 1.
         
            (2)  Vykonávacie rozhodnutie Komisie (EÚ) 2016/1073 z 1. júla 2016 o rovnocennosti určených zmluvných trhov v Spojených štátoch amerických podľa nariadenia Európskeho parlamentu a Rady (EÚ) č. 648/2012 (Ú. v. EÚ L 178, 2.7.2016, s. 24).
         
            (3)  Smernica Európskeho parlamentu a Rady 2014/65/EÚ z 15. mája 2014 o trhoch s finančnými nástrojmi, ktorou sa mení smernica 2002/92/ES a smernica 2011/61/EÚ (prepracované znenie) (Ú. v. EÚ L 173, 12.6.2014, s. 349).
      
      
         
            PRÍLOHA
            
               
                  
                     „PRÍLOHA
                     Určené zmluvné trhy v Spojených štátoch amerických uvedené v článku 1:
                     
                                 a)
                              
                              
                                 Bitnomial Exchange, LLC
                              
                           
                                 b)
                              
                              
                                 Cantor Futures Exchange, L.P.
                              
                           
                                 c)
                              
                              
                                 Cboe Futures Exchange, LLC
                              
                           
                                 d)
                              
                              
                                 Chicago Board of Trade (Board of Trade of the City of Chicago, Inc.)
                              
                           
                                 e)
                              
                              
                                 Chicago Mercantile Exchange, Inc.
                              
                           
                                 f)
                              
                              
                                 Commodity Exchange, Inc.
                              
                           
                                 g)
                              
                              
                                 ELX Futures, L.P.
                              
                           
                                 h)
                              
                              
                                 Eris Exchange, LLC
                              
                           
                                 i)
                              
                              
                                 ICE Futures U.S., Inc.
                              
                           
                                 j)
                              
                              
                                 KalshiEX, LLC
                              
                           
                                 k)
                              
                              
                                 LedgerX, LLC
                              
                           
                                 l)
                              
                              
                                 LMX Labs, LLC
                              
                           
                                 m)
                              
                              
                                 Minneapolis Grain Exchange, Inc.
                              
                           
                                 n)
                              
                              
                                 New York Mercantile Exchange, Inc.
                              
                           
                                 o)
                              
                              
                                 Nodal Exchange, LLC
                              
                           
                                 p)
                              
                              
                                 North American Derivatives Exchange, Inc.
                              
                           
                                 q)
                              
                              
                                 OneChicago LLC
                              
                           
                                 r)
                              
                              
                                 Small Exchange, Inc.
                              
                           
                                 s)
                              
                              
                                 TrueEX LLC
                              
                           
               
               “